Աշոտ Եսայան

Աշոտ Կոլյայի Եսայան (հունվարի 7, 1951(1951-01-07), Լենինական, Հայկական ԽՍՀ, ԽՍՀՄ), ՀՀ պետական գործիչ, ՀՀ աշխատանքի և սոցիալական ապահովության նախարար (1990-1995)։


== Կրթություն ==
1958-1968 թթ. սովորել և ավարտել է Լենինականի Հովհ. Թումանյանի անվան թիվ 13 միջնակարգ դպրոցը։
1968-1974 թթ. սովորել և ավարտել է Երևանի պետական համալսարանի իրավաբանական ֆակուլտետը։
1980-1982 թթ. - Մոսկվայի Համամիութենական իրավաբանական հեռակա ինստիտուտի ասպիրանտուրայի աշխատանքի և սոցիալական ապահովության ամբիոնի հայցորդ։
1982 թ. սովորել և ավարտել է ԽՍՀՄ Աշխատանքի և սոցիալական հարցերի պետական կոմիտեի արտադրության կառավարման և աշխատանքի կազմակերպման համամիութենական գիտահետազոտական կենտրոնի միութենական հանրապետությունների սոցիալական ապահովության մինիստրությունների ղեկավար աշխատողների բարձրագույն կուրսերը։
1999 թ. մասնակցել է Բուդապեշտում կայացած «Կազմակերպված հանցագործություն և կոռուպցիայի դեմ պայքար» թեմայով դասընթացին՝ ստանալով հավաստագիր։
2001 թ. մասնակցել է Մոսկվայում կայացած Համաշխարհային Բանկի ինստիտուտի դասընթացին՝ «Աղքատության կրճատման ռազմավարություն»՝ ստանալով հավաստագիր։
2003 թ. մասնակցել է Վաշինգտոնում կայացած ԱՄՆ Աշխատանքի հարցերի դեպարտամենտի «Միջազգային այցելու» ծրագրին՝ ստանալով հավաստագիր։
2008 թ. մասնակցել է «Դատախազական դպրոց» ՊՈԱԿ դասընթացին՝ ստանալով վկայագիր։


== Աշխատանքային գործունեություն ==
1974-1987 թթ. - աշխատել է ՀԽՍՀ սոցիալական ապահովության մինիստրությունում որպես տեսուչ, ավագ տեսուչ, առաջատար տեսուչ, գլխավոր մասնագետ։
1987-1990 թթ. - ՀԽՍՀ Գերագույն Խորհրդի նախագահության ներման բաժնի ավագ ռեֆերենտ, ապա՝ իրավաբանական բաժնի ավագ հրահանգիչ։
1990-1995 թթ. - ՀՀ աշխատանքի և սոցիալական ապահովության նախարար։
1996-1997 թթ. - ՀՀ սոցիալական ապահովության նախարարի տեղակալ։
1998-1999 թթ. - ՀՀ գլխավոր դատախազի ավագ օգնական, քարտուղարության պետ։
2000-2004 թթ. - ՀՀ կառավարության մարդասիրական օգնությունների բաշխման հանձնաժողովի անդամ։
2000-2005 թթ. - ՀՀ աշխատանքի և սոցիալական հարցերի նախարարի առաջին տեղակալ։
2000-2005 թթ. - ՀՀ Նախագահին առընթեր տեղական ինքնակառավարման մարմինների հարցերով հանձնաժողովի անդամ։
2000-2003 թթ. - ՀՀ Նախագահին առընթեր մարդու իրավունքների պաշտպանության հանձնաժողովի անդամ։
2005 թ. օգոստոսի 10-ին ՀՀ վարչապետի որոշմամբ ազատվել է ՀՀ աշխատանքի և սոցիալական հարցերի նախարարի առաջին տեղակալի պաշտոնից։
2005 թ. - ՄԱԿ-ի հայաստանյան գրասենյակի մարդկային զարգացման ծրագրի ազգային փորձագետ։
2005-2006 թթ. - Երևանի Քանաքեռ-Զեյթուն համայնքի ղեկավարի գլխավոր խորհրդական։
2006-2007 թթ. - ՄԱԿ-ի մանկական հիմնադրամի (UNICEF), ՄԱԿ-ի բնակչության հիմնադրամի` (UNFP) և մարդկային զարգացման ծրագրի (UNDP) ազգային փորձագետ։
2007-2013 թթ. - ՀՀ դատախազության աշխատակազմի ղեկավար։
2013-2014 թթ. - ՀՀ դատախազության աշխատակազմի ղեկավարի տեղակալ։
2014 թվականից - ՀՀ գլխավոր դատախազի օգնական։


== Գիտամանկավարժական գործունեությունը ==
2006-2009 թթ. - Երևանի պետական համալսարանի սոցիոլոգիայի ֆակուլտետի Սոցիալական աշխատանքի և սոցիալական տեխնոլոգիաների ամբիոնի դասախոս։
2008 թվականից - Խաչատուր Աբովյանի անվան հայկական պետական մանկավարժական համալսարանի պատմության և իրավագիտության ֆակուլտետի իրավագիտության և նրա դասավանդման մեթոդիկայի ամբիոնի դասախոս։


== Հասարակական գործունեությունը ==
1997 թվականից - «Հրապարակ» հասարակական, բարեգործական կազմակերպության նախագահ։
1997 թվականից - «ՍՕՍ-Մանկական Գյուղեր» հայկական բարեգործական հիմնադրամի հոգաբարձուների խորհրդի նախագահ։
1998 թվականից - «Հայաստանի մանկատներ» բարեգործական հիմնադրամի հոգաբարձուների խորհրդի համանախագահ։


== Պարգևներ ==
ՀՀ արդարադատության երկրորդ դասի խորհրդական։Ազատ տիրապետում է ռուսերեն և ֆրանսերեն լեզուներին։
Ամուսնացած է։


== Ծանոթագրություններ ==


== Աղբյուրներ ==
Կենսագրությունը ՀՊՄՀ-ի կայքում Archived 2014-03-24 at the Wayback Machine.